User:רותם גדרון/sandbox

{{Infobox scientist
 * שם= פרופ' יאיר רייזנר
 * תאריך לידה= 1948
 * תמונה=250px|פרופ' יאיר רייזנר
 * תרומות עיקריות=
 * ענף מדעי=אימונולוגיה
 * הערות=
 * פרסים והוקרה=פרס א.מ.ת]{{ש}[[פרס מורטימר (ASBMT){ש}פרס רפפורט להצטיינות במחקר ביו-רפוא{{ש}פרס לחלוצי השתלת מח עצם על שם Mechtild Harf (DKMS, Germany)
 * כיתוב=פרופ' יאיר רייזנר}}

Prof. Yair Reisner (born in 1948) is a Professor Emeritus in the Department of Immunology at the Weizmann Institute of Science,

And starting from 2018, is the Head of the Center for Stem Cell Research and Professor in the Department of Hematopoietic Stem Cell Transplantation and Cell Therapy at the MD Anderson Cancer Research Center in Houston, Texas.

Prof. Reisner is recognized as a pioneer and a leader in the field of bone marrow transplantation from genetically unmatched donors.

ביוגרפיה
פרופ' יאיר רייזנר נולד ב-1948 בתל-אביב וגדל ברמת - גן.

למד בתיכון אהל - שם ואת שירותו הצבאי עשה בחיל האוויר.

סיים לימודי תואר ראשון בכימיה ובפסיכולוגיה באוניברסיטה העברית ב-1972, ולימודי מוסמך בביוכימיה באוניברסיטה של קליפורניה - ברקלי, ב- 1973.

ב- 1978 סיים רייזנר את לימודי הדוקטורט (PhD) בהצטיינות בהדרכת פרופ' נתן שרון במחלקה לביופיסיקה של מכון ויצמן.

לאחר - מכן המשיך להשתלמות פוסט דוקטוריאלית במרכז לחקר הסרטן סלואן קטרינג בניו יורק, בקבוצתו של רוברט גוד, ממניחי יסודות מדע האימונולוגיה.

רייזנר חזר לפעול כמדען במכון ויצמן למדע ב- 1981.

פעילות אקדמית
פרופ' אמריטוס במחלקה לאימונולוגיה במכון ויצמן, בה כיהן כראש מחלקה בין השנים 2005-2014.

החל מ- 2018 הוא מכהן כראש המרכז למחקר תאי גזע ופרופסור במחלקה להשתלות תאי גזע המטופויטיים ותרפיה תאית במרכז לחקר הסרטן MD Anderson ביוסטון, טקסס.

ב-2005 שימש כנשיא הראשון של האגודה הישראלית לתאי גזע.

פרופ' רייזנר פרסם  למעלה מ- 230 מאמרים בעיתונים מדעיים מהשורה הראשונה. הוא משתתף במערכות ירחונים מקצועיים רבים, ובין השנים 2004-2009, שימש כעורך חבר בביטאון של האגודה הבינלאומית להמטולוגיה ניסויית (Experimental Hematology).

ב- 2015 נבחר  כחבר בפקולטת האלף (F1000) בנושא של מודולוציה חיסונית.

ב- 2020 נבחר כחבר האקדמיה הלאומית הישראלית למדעים.

תרומתו למדע
ב- 1980, בעת שעבד בסלואן קטרינג בניו-יורק, הראה רייזנר בפעם הראשונה ביחד עם ד"ר ריצ'ארד או'ריילי, כי ניתן לרפא 'ילדי בועה' (SCID) על ידי השתלת מח עצם מתורם בלתי תואם וזאת בתנאי שמח העצם מנוקה מתאי T. שיטת רייזנר הביאה לריפוי מוצלח של ילדי בועה רבים.

באסון צ'רנוביל ב-1986, כאשר הוחלט לנסות ולהציל חולים שנחשפו למנת קרינה גבוהה במיוחד, הוזמן פרופ' רייזנר למוסקבה על ידי הממשלה הסובייטית וביצע בעזרת צוות אמריקאי בראשות ד"ר בוב גייל והצוות המקומי, 4 השתלות של מח עצם מנוקה מתאי T, בארבעה חולים להם לא נמצא תורם מתאים במשפחה. שניים מחולים אלה החלימו מנזקי הקרינה.

החל מסוף שנות השמונים, התמקדו מחקריו של רייזנר בניטרול של תאי T, השורדים את הטיפול המקדים בקרינה וכימותרפיה, הניתן לחולי לאוקמיה לפני השתלת מח עצם.

שכן, תאים אלה מונעים קליטת שתל בלתי תואם. מחקריו הראו כי ניתן להתגבר על מחסום זה, על-ידי השתלת מנות ענק של תאי גזע (megadose).

תאים אלו, יודעים לנטרל תאי T בעזרת מנגנון ייחודי המכונה 'וטו' (אשר נחקר על-ידי פרופ' רייזנר החל מאמצע שנות התשעים).

תובנות אלה הביאו לשיתוף פעולה פורה על-פני עשרות שנים עם פרופ' מסימו מרטלי בפרוג'יה שבאיטליה, שעמד בראש אחד המרכזים הגדולים להשתלת מח עצם, ויחד ביצעו למעלה מ- 300 השתלות מתורמים בלתי תואמים, והראו כי אכן ניתן בשיטה הזו להתגבר על דחיית השתל. בשנים האחרונות ממשיך רייזנר לחקור מנגנוני פעולה של תאים שיוצרים סבילות חיסונית.

במיוחד תיאר בהרחבה את אופן פעולתם של תאי 'וטו' מסוג T, שמשתקים באופן ייחודי דחיית שתל במנגנון המבוסס על FasL תאים אלה ניתנים לגידול בתרבית לצורך השתלה, וגישה זו, שעשויה לאפשר השתלה בטוחה יותר עם חשיפה מינימלית להקרנה וזיהומים, נבחנת בניסוי קליני ראשוני בארה"ב, במרכז לחקר הסרטן MD Anderson, יוסטון, טקסס.

בנוסף למחקרים אלה, מחקריו של רייזנר בעשור האחרון אפיינו תאי גזע הנמצאים ברקמת הריאה, והראו כי יש ביכולתם לשקם ריאות פגועות במודלים פרה-קליניים של מחלות ריאה שונות.

פרסים והוקרה

 * 1996 - פרס מורטימר של האגודה האמריקאית להשתלות מח עצם (ASBMT)
 * 2002 - פרס בינלאומי Maharshi Sushruta לחלוצי אימונולוגיה של השתלות (אחמדבד, הודו)
 * 2003 - נבחר על ידי רשת הטכנולוגיה העולמית כאחד מחמשת המדענים בעולם הרפואה שמחקריהם עשויים להשפיע ביותר על העשור הבא
 * 2003 - דוקטור של כבוד מאוניברסיטת פרוג׳יה באיטליה.
 * 2004 - פרס אביש-פרנקל להצטיינות במדעי החיים
 * 2012 - פרס אלקלס של הקרן קיימת להצטיינות במחקר ביו-רפואי
 * 2013 - פרס האגודה האירופית להשתלות מח עצם לציון שלושים שנות מחקר
 * 2014 - פרס רפפורט להצטיינות במחקר ביו-רפואי
 * 2015 - פרס בויטלר למחקר גנטי מצטיין
 * 2016 – מדליית Jaap de Graeff מאוניברסיטת ליידן
 * 2017 - ההרצאה השנתית על שם או'ריילי בסלואן קטרינג -על מפעל חיים בהשתלת תאי גזע המטופויטיים
 * 2018 - פרס לחלוצי השתלת מח עצם על שם Mechtild Harf, הניתן על- ידי DKMS בגרמניה
 * 2019 - פרס א.מ.ת להישגים במדעי החיים
 * 2020 - נבחר כחבר האקדמיה הלאומית הישראלית למדעים

קישורים חיצוניים

 * המעבדה של פרופ' יאיר רייזנר באתר של המרכז לחקר הסרטן MD Anderson
 * ראיון, באתר הבית של פרס א.מ.ת
 * ראיון, באתר של מכון ויצמן למדע
 * ראיון, באתר הבית של פרס רפפורט

הערות שוליים
קטגוריה:זוכי פרס א.מ.ת קטגוריה:חוקרי סרטן ישראלים קטגוריה:סגל מכון ויצמן למדע קטגוריה:חברי האקדמיה הלאומית הישראלית למדעים קטגוריה:ישראלים זוכי פרסים: מדע וטכנולוגיה קטגוריה:בעלי תואר דוקטור ממכון ויצמן למדע קטגוריה:ישראלים שנולדו ב-1948